CELEX: 62020TN0494
Language: ro
Date: 2020-07-27 00:00:00
Title: Cauza T-494/20: Acțiune introdusă la 27 iulie 2020 – Satabank/BCE

3.11.2020   
            
            
               RO
            
            
               Jurnalul Oficial al Uniunii Europene
            
            
               C 371/16
            
         
      Acțiune introdusă la 27 iulie 2020 – Satabank/BCE
      (Cauza T-494/20)
      (2020/C 371/19)
      Limba în care a fost formulată acțiunea: engleza
      
         Părțile
      
      
         Reclamantă: Satabank plc (St. Julians, Malta) (reprezentant: O. Behrends, avocat)
      
         Pârâtă: Banca Centrală Europeană (BCE)
      
         Concluziile
      
      Reclamanta solicită Tribunalului:
      
                  —
               
               
                  anularea deciziei din 15 mai 2020 prin care BCE a refuzat să preia supravegherea directă și să dea instrucțiuni persoanei competente pentru a se asigura că băncii nu i se mai refuză accesul la spațiile, informațiile, sistemele, dosarele, documentele, personalul și resursele sale;
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă opt motive.
      
                  1.
               
               
                  Primul motiv, întemeiat pe faptul că BCE a reținut în mod eronat că acțiunea solicitată depășește competențele sale și de asemenea nu a prezentat o motivare suficientă a deciziei sale.
               
            
                  2.
               
               
                  Al doilea motiv, întemeiat pe faptul că decizia atacată încalcă dreptul reclamantei în temeiul articolului 47 din Carta drepturilor fundamentale a Uniunii Europene.
               
            
                  3.
               
               
                  Al treilea motiv, întemeiat pe faptul că BCE a încălcat dreptul reclamantei în temeiul articolului 41 din Carta drepturilor fundamentale a Uniunii Europene.
               
            
                  4.
               
               
                  Al patrulea motiv, întemeiat pe faptul că BCE a încălcat dreptul reclamantei în temeiul articolului 17 din Carta drepturilor fundamentale a Uniunii Europene.
               
            
                  5.
               
               
                  Al cincilea motiv, întemeiat pe faptul că BCE a încălcat dreptul reclamantei în temeiul articolului 16 din Carta drepturilor fundamentale a Uniunii Europene.
               
            
                  6.
               
               
                  Al șaselea motiv, întemeiat pe faptul că BCE și-a încălcat obligațiile în temeiul articolului 6 alineatul (5) litera (b) din Regulamentul (UE) nr. 1024/2013 al Consiliului (1) și al articolului 67 din Regulamentul (UE) nr. 468/2014 (2) al Băncii Centrale Europene.
               
            
                  7.
               
               
                  Al șaptelea motiv, întemeiat pe faptul că BCE a încălcat principiul potrivit căruia trebuia să acționeze într-un mod în care să facă posibilă respectarea obligațiilor de natură reglementară.
               
            
                  8.
               
               
                  Al optulea motiv, prin care se invocă faptul că BCE a săvârșit un abuz de putere (détournement de pouvoir).
               
            
         (1)  Regulamentul (UE) nr. 1024/2013 al Consiliului din 15 octombrie 2013 de conferire a unor atribuții specifice Băncii Centrale Europene în ceea ce privește politicile legate de supravegherea prudențială a instituțiilor de credit (JO 2013, L 287, p. 63).
      
         (2)  Regulamentul (UE) nr. 468/2014 al Băncii Centrale Europene din 16 aprilie 2014 de instituire a cadrului de cooperare la nivelul Mecanismului unic de supraveghere între Banca Centrală Europeană și autoritățile naționale competente și cu autoritățile naționale desemnate (Regulamentul-cadru privind MUS) (JO 2014, L 141, p. 1).